# Jordi Cortès Rodríguez

Jordi Cortès Rodríguez (Badalona, 31 de maig de 1960) és un escriptor i professor català.
Llicenciat en geografia i història per la Universitat de Barcelona. És soci de la Societat Catalana de Geografia. Professionalment s'ha dedicat a l'ensenyament i ha estat professor a l'Escola Santa Anna de Barcelona fins a desembre de l'any 2023. Ha compaginat la tasca docent amb la literatura: ha conreat la novel·lística, principalment juvenil, el conte i l'assaig amb contingut geogràfic i històric de Catalunya, concretament de Pals (Baix Empordà), la comarca del Lluçanès, i Calders (Moianès).
Ha rebut guardons al llarg de la seva carrera. Amb la seva primera novel·la Les veus de Roca Roja va guanyar el Premi Ciutat d'Olot de narrativa juvenil, l'any 2008, i l'any següent rebia el Premi Columna Jove per L'Enigma de Stromboli. El 2010 tornava a ser guardonat amb el Premi Vila de Cambrils de narrativa marítima per Illingas, l'última platja, una novel·la per a públic adult de caràcter intimista que desenvolupa el seu argument a l'illa de Creta, que utilitza un llenguatge molt directe. Un fet remarcable és la publicació l'any 2013 de L'exèrcit de les tenebres, una novel·la que va escriure conjuntament amb un alumne seu de l'escola, Xavier Montoriol, a qui va assessorar en qüestions formals de registre o to.

## Obres

Novel·la
* Les veus de la Roca Roja. Barcelona: La Galera, 2008
* L'enigma de Stromboli. Barcelona: Columna, 2009
* Illingas, l'última platja. Valls: Cossetània, 2011
* La Germandat de la Muntanya. Barcelona: Columna, 2011
* Bering. A la recerca d'Amèrica. Barcelona: Bambú, 2012
* L'exèrcit de les Tenebres. Barcelona: Columna, 2013
Divulgació
* Pals. Girona: Quaderns de la Revista de Girona, 2008
* Calders, un municipi entre el pla de Bages i el Moianès. Calders: Ajuntament, 1996. Realitzat amb Roser Serra et al.
* La comarca del Lluçanès: estudi d'un espai. Barcelona: Rafael Dalmau, 1996
* Trenta personatges singulars de les comarques gironines (1808-1936) Valls, Ed. Cossetània 2019
Conte
* L'enderroc (2006)
* Na Margarida de Pals (2007)
* Camins de mala petja (2007)
* Comiat amb boira (2008)
* Patètic (2008)
* Petita història de Pals. Barcelona, Ed. Mediterrània 2017. Il·lustracions de Pilarín Bayés.

## Referències

* 1 2 3 4 5 6 «Jordi Cortès». Institució de les Lletres Catalanes. [Consulta: 21 abril 2015].
* 1 2 «Jordí Cortés Rodríguez». Grup 62. [Consulta: 22 abril 2015].
* 1 2 3 «Jordi Cortès i Rodríguez». Societat Catalana de Geografia. Arxivat de l'original el 2015-09-28.
* 1 2 Puigtobella, Bernat «Vols escriure una novel·la amb mi?». Núvol, digital de cultura, 05-04-2013. Arxivat de l'original el 2015-05-08 [Consulta: 22 abril 2015].
* ↑ «Jordi Cortès» (en anglès). New Spanish Books. [Consulta: 21 abril 2015].
* 1 2 «El badaloní Jordi Cortès guanya el 3r Premi de Narrativa Marítima Vila de Cambrils». Edicions Cossetània, 14-12-2010. [Consulta: 22 abril 2015].
* ↑ ACN «El badaloní Jordi Cortès guanya el tercer Premi de Narrativa Marítima Vila de Cambrils». 3/24, 14-12-2010.
* ↑ Redacció «El badaloní Jordi Cortès guanya el tercer Premi de Narrativa Marítima Vila de Cambrils». Nació Digital, 14-12-2010.
* ↑ «Jordi Cortès». Agència Literària Silvia Bastos. Arxivat de l'original el 21 de maig 2015. [Consulta: 22 abril 2015].
* ↑ Camps i Linnell, Jordi «Secundaris de la història». El Punt Avui, 31-03-2019.